Құрбан айтты атап өтті

***Құрбан айт мерекесінің қарсаңында Әл-Фараби атындағы ҚазҰУ-дың физика техникалық факультетінің жылуфизика және техникалық физика кафедрасының 115 топ 1 курс студенттерімен «****Құрбан айт - мубарак болсын!»* ***атты дөңгелек стол өтті.***

Әлемдік деңгейде мәртебесі биік діни мереке саналатын Құрбан айт барша мұсылман қауымына ортақ ұлық мейрам. Елбасының ұлттық мерекелердің мәртебесін көтеру бастамасының арқасында Құрбан айт мемлекеттік деңгейде аталып өтілетін болды. Жиында топтың куратор эдвайзері мен студенттер дастархан жайып Құрбан айт мерекесі жайында ақпарат бөлісті. Дөңгелек столда студенттердің назарына «Алып піл» мультфильмі ұсынылды. Мультфильмнен кейін студенттер өз ойларымен бөлісті. Пікір алмаса отырып студенттер Абайдың Қара сөздерінен үзінділер, Пайғамбарымыз Мұхаммед (с.ғ.с.) хадистерін, Шәкәрімнің имандылық туралы өлеңдерін оқып, дін туралы мақалдары айтты. Жиындажылуфизика және техникалық физика кафедрасының меңгерушісі Бөлегенова Салтанат Алиханқызы:

- 2005 жылғы 28 желтоқсанда Мәжілістің жалпы отырысында депутаттар «Қазақстан Республикасындағы еңбек туралы» Қазақстан Республикасының Заңына толықтырулар енгізу туралы» заң жобасын қабылдап, соған сәйкес Құрбан айт пен Рождество мерекесінің бірінші күні елімізде демалыс күндері болып жарияланды. Тарихи құжаттардан белгілі болып отырған деректерге жүгінсек, 1926 жылға дейін Ораза айт 3 күн, Құрбан айт 3 күн, На­урыз 1 күн ресми мереке ретінде тойланып келген. Оған негіз 1921 жылғы 5 наурызда Орынбор қаласында өткен Қазақстан Автономиялы Республикасы Орталық атқару комитеті Төралқасының «Мұсылмандар мерекесі» туралы қабылдаған шешімі. Оған C.Меңдешев төрағалық жасаса, Алаш арыстары А.Байтұрсынұлы пен Ә.Бөкейхандар Төралқа мәжілісіне қатысқан екен. Енді мінеки, 1926 жылдан күштеп тоқтатылған мұсылмандар мерекесіне ресми мәртебе беріліп, тарихи әділеттілік қайта орнығып, қасиетті мерекемен еліміз қауышты – деп тарихқа қысқаша шолу жасай отыра 1 курс студенттерін мерекелерімен құттықтап жылы лебізін білдірді.